Arapsko proljeće

Arapsko proljeće (arapski: الربيع العربي) jest naziv za masovne proteste u arapskom svijetu od 2010. do 2014. godine. To je bio jedinstveni talas protesta koji je počeo u Tunisu 18. decembra 2010. i proširio se na Sjevernu Afriku i Bliski istok.

Razvoj događaja
Protesti i nemiri do danas su doveli do rata u Libiji, revolucije u Tunisu i egipatske revolucije. U Alžiru, Bahreinu, Džibutiju, Iraku, Jordanu, Omanu, Siriji i Jemenu su bili nastali veliki protesti. Manji incidenti su se dogodili u Kuvajtu, Libanu, Mauritaniji, Maroku, Saudijskoj Arabiji, Sudanu i Zapadnoj Sahari..

Protesti uz građanski otpor su uključili i štrajkove, marševe i okupljanja, kao i upotrebu socijalnih mreža kao što su Facebook i Twitter za organizovanje i komunikaciju, uprkos pokušaja državne represije i cenzure interneta. Nemiri u arapskom svijetu utjecali su i na poticanje protesta u brojnim nearapskim državama širom Evrope, Azije i Afrike.

Protesti su se odnosili protiv autoritarnih režima na vlasti kao i političkih i društvenih struktura tih zemalja.

Tunis
U Tunisu, protesti su započeli 17. decembra 2010. godine, samozapaljenjem Mohameda Bouazizija u gradu Sidi Bouzidu na jugu Tunisa.
Već idući dan u tom gradu počeli su protesti. Dana 27. decembra u glavnom gradu Tunisu organizovan je protest solidarnosti na kojem se okupilo oko 1,000 ljudi. Isti dan protesti su održani i u mnogim drugim gradovima širom države.
Dana 14. januara 2011. godine, predsjednik Zine El Abidine Ben Ali pobjegao je iz zemlje.
Glavni razlozi protesta u Tunisu su bili korupcija, inflacija i nezaposlenost.

Ostatak arapskog svijeta
Protesti u Tunisu poslužili su kao nadahnuće sličnom pokretu u Egiptu, koji je u februaru 2011. doveo do podnošenja ostavke predsjednika Hosnija Mubaraka. U februaru 2011. protesti u Libiji su prerasli u sveopću pobunu protiv režima Muammar al Gaddafija. 
Veliki protesti praćeni policijskom i vojnom brutalnošću događaju se i u Siriji i Jemenu.

Rezultati protesta
 Protesti u arapskom svijetu i okolini Velika slova - arapski svijetMala slova - nearapski svijet

Reference

Vanjski linkovi

Protest spreads in the Middle East

Kategorija:Arapsko proljeće
Kategorija:Protesti u 2010.
Kategorija:2010. u Africi
Kategorija:2011. u Africi
Kategorija:2012. u Africi
Kategorija:2010. u Aziji
Kategorija:2011. u Aziji
Kategorija:2012. u Aziji
Kategorija:2013. u Aziji
Kategorija:Protesti u 2011.
Kategorija:Protesti u 2012.
Kategorija:Protesti u 2013.